**საგრანტო განაცხადის წარდგენის წესი**

ილიას სახელმწიფო უნივერსიტეტის ნებისმიერ თანამშრომელს, პროფესორსსა და სტუდენტს შეუძლია ადგილობრივ ან საერთაშორისო დონორთან წარსადგენად საგრანტო პროექტის ინიცირება.

საგრანტო განაცხადის მომზადების პროცესში საჭიროა შემდეგი პროცედურების დაცვა:

1. აპლიკანტმა უნდა მოამზადოს საპროექტო წინადადების მოკლე აღწერა და სავარაუდო ბიუჯეტი (თუ საჭიროა, ილიას სახელმწიფო უნივერსიტეტის თანადაფინანსების მითითებით) თანდართული ფორმის მიხედვით და წარუდგინოს რექტორს, ადმინისტრაციის ხელმძღვანელს, დეკანს, ფინანსურ სამსახურსა და განვითარების სამსახურს;
2. კვლევითი პროექტის შემთხვევაში, აუცილებელია პროექტი უპირველესად შეთანხმდეს კვლევების კოორდინაციის სამსახურთან და რექტორის მოადგილესთან;
3. სასწავლო პროცესთან და პროგრამებთან დაკავშირებული ინიციატივები უნდა შეთანხმდეს შესაბამის ფაკულტეტთან და დეკანთან;
4. საპროექტო განაცხადის დაფინანსების შემთხვევაში, უნივერსიტეტის ხელმძღვანელობა პროექტის კოორდინატორთან შეთანხმებით მიიღებს გადაწყვეტილებას პროექტზე მომუშავე გუნდის დაკომპლექტების შესახებ;
5. დონორის ფინანსური რეგულაციების გათვალისწინებით, პროექტის ბიუჯეტი უნდა მოიცავდეს 7-15% ზედნადებ ხარჯს (პროექტის მოცულობის შესაბამისად);
6. თანადაფინანსების ან სხვა ადმინისტრაციული მხარდაჭერის მოთხოვნის შემთხვევაში, შუამდგომლობით უნდა მიმართოთ ადმინისტრაციის ხელმძღვანელს და მიიღოთ თანხმობა;
7. საგრანტო განაცხადის შემადგენელი ნაწილები (საპროექტო განაცხადი, ბიუჯეტი და სხვა დანართები) ასევე უნდა წარმოადგინოთ განვითარების სამსახურში.

იმ შემთხვევაში, თუ აღნიშნული პროცედურა არ იქნა გავლილი, უნივერსიტეტი იტოვებს უფლებას, არ დაუჭიროს მხარი წარმოდგენილ პროექტს.

|  |  |
| --- | --- |
| დონორი |  |
| კონკურსი |  |
| პროექტის კოორდინატორი უნივერსიტეტი |  |
| პროექტის კოორდინატორი ილიას სახელმწიფო უნივერსიტეტში |  |
| პროექტზე მომუშავე გუნდი ილიას სახელმწიფო უნივერსიტეტში |  |
| პროექტის კონსორციუმი |  |
| პროექტის სახელი |  |
| პროექტის ხანგრძლივობა |  |
| კონკურსის ბოლო ვადა |  |
| პროექტის საერთო ბიუჯეტი |  |
| პროექტით გათვალისწინებული ილიას სახელმიფო უნივერსიტეტის ბიუჯეტი |  |
| ილიას სახელმწიფო უნივერსიტეტის თანადაფინანსება (თუ გათვალისწინებულია) |  |
| პროექტით გათვალისწინებული შესყიდვები და მომსახურება |  |
| პროექტის მოკლე აღწერა |  |
| დამატებითი ინფორმაცია |  |